# data[].attributes.body
1. מה אתם חושבים על בתי הספר המכילים? האם יצא לכם לפגוש בית ספר כזה?

אני חושבת שבתי הספר המכילים מביאים את החדשנות לקדמת הבמה ומוכיחים לנו שהחיים במאה ה-21 חייבים להיות מותאמים למציאות החיים שלנו שבה כבר ברור וידוע שכולם שונים ומכאן כולם שווים. לא יצא לי להיות בתוך בית ספר מכיל אך כן יצא לי לשמוע רבות ולהתעניין. אני מקווה שבשנים הקרובות ייפתחו יותר בתי ספר מכילים במדינת ישראל.

2. אילו כלים מורים בכיתות משלבות צריכים שיהיו להם?לדעתכם מהם היתרונות והחסרונות בשילוב ?
מורים בכיתות משלבות מצופים להכיר שיטות הוראה וחינוך בהתאם לשיטות החינוך המיוחד כמו הוראה דיפרנציאלית, עבודה בקבוצות, למידת עמיתים ועבודה פרטנית. החסרון של כיתה משלבת לדעתי הוא הצורך לחבר כיתה שהיא ברמה לימודית וחברתית פחות או יותר שווה. זאת למען טובת התלמידים וכן לטובתם גם של המורים. בנוסף, כמו לכל דבר בחיים אני סבורה כי לכיתות משלבות יש יתרונות וחסרונות, אך נראה כי היתרונות במקרה זה עולים על החסרונות בכך שהם מאפשרים לתלמידים לגדול על ערכים של קבלת האחר, שילובו בחברה והכלתו. כך אנו מעודדים את התלמידים לגדול להיות אזרחים טובים יותר במדינה לעצמם ולסביבתם.

3.תיאור מקרה- נכנסתם לחנך בכיתה שמשלבת תלמיד או תלמידים מהחינוך המיוחד, איך תפעלו? מהם לדעתכם האתגרים והחוזקות שיעמדו בפניכם?
כמורה בחינוך המיוחד אני מאמינה שאין הבדל בין תלמידים בחינוך הרגיל לבין תלמידים בחינוך המיוחד. אני תמיד אומרת ואמרתי, כולנו - חינוך מיוחד. ועל כן, אין הבדל בין האופן שבו אני אכנס ללמד בכיתה שהיא כיתת חינוך מיוחד לבין כיתה שהיא כיתה משלבת. התלמידים הם אותם תלמידים, שיטת ההוראה משתנה כמובן בהתאם לכיתה ולצורך, אך בסופו של דבר כולם בני אדם והמטרה שלי בתפקיד שלי בכיתה הוא ללמד את התלמידים להיות עצמאיים, פותרי בעיות, עובדים בצוות וביחידות, ויודעים למצוא תשובות דרך למידה משמעותית וחוויתית.

# data[].attributes.body
1. לא יצא לי לפגוש. אני חושב שמה שעדי אלטשולר עושה למשל ברשת 'אינקלו' הוא מדהים. אני לא יודע בפועל מה התוצאות בשטח אך הרעיון בהחלט מקסים.

2. צריך הרבה ידע. בלי ידע, מורה נכנס כעיוור באפלה לכיתה. חוץ מידע, חשוב לעשות המון הכנה לשאר התלמידים לקראת השילוב.

3. אני חייב לדעת מראש מה הצרכים של אותו תלמיד מהחינוך המיוחד. מה האבחנה שלו, מה הסיפור רקע וכו'. ברגע שיש לי את הידע, אני אבקש לעשות שיחה מקדימה עם שאר הילדים בכיתה כדי לראות שהם מודעים גם בעצמם למקרה. רק אז אני יכול להעביר שיעור.

# data[].attributes.body
1. אני מאמינה שבית ספר מכיל הוא אחד הרעיונות הטובים ביותר אבל אני חושת שישנו הבדל רב בין סוג האוכלוסייה המשולבת כלומר לשלב ילד עם לקויות זה הרבה יותר יעיל מאשר ילד עם הפרעות נפשיות למשל.
כי ילדים עם לקויות יכולים לקבל סל כלים ״הפשוט״ לרוב בקלי קלות אבל תלמיד עם הפרעות מורכבות צריך בית ספר שמוכן לספק את השירותים המתאימים עבורו כמו טיפולים פרא רפואיים וכולי.
2. שוב זה תלוי בסוג האוכלוסייה, לצלמיד עם לקויות למידה במיוחד צריך להקפיד על מרחב מותאם מבחינת סביבה, חומר לימוד מונגש ומותאם, טכנולוגיה שמאוד עוזרת, יצירתיות. היתרונות בשילוב שהוא נותן הזדמנות לתלמידים להשתלב מבחינה חברתית ולממש את היכולות שלהם בהתאם לקצב המתאים להם. חסרונות שלא תמיד ניתן למצוא את הכלים המתאימים בבית הספר המכיל שהעא לא נועד לחינוך המיוחד מההתחלה.
3. אני אצטרך להכיר את התלמיד, להכיר את החוזקות שלו והנקודות הפחות טובות אצלו, לחזק את החוזקות ולשפר את החולשות, לעודד פעילויות קבוצתיות בכיתה על מנת שישולב כמו שצריך, לעודד יוזמות משותפות עם כיתות אחרות, לשים דגש עליו בפן החיובי ולאו דווקא להבליט שהוא מיוחד ושעליי להתעסק איתו אחרת אלא להיות זהירה בשבילו.

# data[].attributes.body
1. בית הספר הוא מקום מכיל מאוד . כן אני מתנסה בבית הספר שהוא מאוד מכיל ומעניק מקום בטוח ושלוו לתלמידים .
2. מורים חייבים לקבל הקניית כלים בכל הקשור לגיוון בדרכי הוראה לאפשר לתלמידים לקבל את המידע בדרך יצירתית .  מורים חייבים סיוע כלומר, סייעות במטרה לאפשר למידה טובה בקרב התלמידים.
3. אלמד על התלמיד את הרקע כדי להבין מהיכן נובע ההתנהלות וההתנהגות כדי לאפשר לתלמיד לקבל פתרון אתייעץ עם אנשי חינוך ומקצוע בבית הספר כגון, יועצת . האתגרים שיעמדו בפניי הם להתמודד מול כיתה שלמה ולמנוע מאותו תלמיד לפגוע באיכות השיעור .

# data[].attributes.body
1. אני חושבת שיש משמעות מאוד גדולה להכלה ושילוב. כיום אני מתנסה בבית ספר שיש בו הכלה ושילוב, בית ספר שהתלמידים רואים אחד את השני, מכילים אחד את השני ויודעים כי יש לקבל אחד את השני כמו שהם. תלמידים אשר לומדים בכיתה קטנה יודעים זאת והרבה יותר טוב להם בכיתה קטנה מאשר להיות בכיתה גדולה שבה הם נאבדים ולא מוצאים את עצמם.
2.מורים בכיתות משלבות צריכים להיחשף למגוון דרכי הוראה שונים ומגוונים, חשוב שלתלמידים יהיה נגישות לכל מיני דרכים ואסטרטגיות למידה שונות. כאשר התלמיד משולב בכיתה רגילה רצוי שזה יהיה עם סייעת מלווה, התלמיד יכול לאבד בתוך קבוצה גדולה.
3. כיום אני מתנסה בבית הספר משלב ומלמדת בתוך כיתה קטנה, אני חושבת שיש משמעות גדולה לתלמידים שלומדים בכיתה בקטנה בעיקר כי הם צריכים את כל תשומת לב ובנוסף לכל אחד יש אתגרים שלו, בכיתת שילוב יכול להיות מצב שלא ישימו לב לתלמיד והוא יאבד בתוך הכיתה ולכן צריך סייעת צמודה.

# data[].attributes.body
.1מה אתם חושבים על בתי הספר המכילים? האם יצא לכם לפגוש בית ספר כזה?
אני חושבת שבתי ספר מכילים נותנים לתלמידים עם צרכים מיוחדים להרגיש שהם שייכים ושהם חלק מהחברה וכך הופך את התלמידים להיות יותר מכילים ומקבלים וזה תורם לעתיד שהם ישתלבו בחברה.

.2אילו כלים מורים בכיתות משלבות צריכים שיהיו להם? מהם היתרונות והחסרונות בשילוב לדעתכן?
מורות שילוב, לענות לצרכים שלהם ובעיקר חום ואהבה.
יתרונות : שילוב התלמידים באופן מלא והתאמת הצרכים לתלמידים.
חסרונות: שלא תמיד הצוות והתלמידים מכילים ומקבלים ולכן זה גורם לתלמיד להרגיש חוסר בטחון, לא חלק ולעיתים גם בעיות חברתיות.

.3תיאור מקרה- נכנסתם לחנך בכיתה שמשלבת תלמיד או תלמידים מהחינוך המיוחד, איך תפעלו? מהם לדעתכם האתגרים והחוזקות שיעמדו בפינכם?
אשאל מהם הצרכים שלו מהמורת שילוב אדבר עם ההורים כדי להכיר יותר את הילד וכמה שיותר הכלה וקבלה ולעזור לו במידת הצורך בפן הלימודי וחברתי

# data[].attributes.body
1. "הכלה" זהו מונח החוזר על עצמו בכל מסגרת בה נכחתי (התנסות ולימודי התואר), אך יחד עם זאת קיים פער בין הרצוי למצוי ולבין הנאמר לנעשה בפועל. לראות עיניי, התנהגותה של החברה הישראלית אינה מכילה, מכיוון שראשית עליה לקבל את האחר באופן אותנטי שיבוא לידי ביטוי בהבנה כי לא נדרשת סבלנות, ויכולות מיוחדות בכדי שאדם עם צרכים מיוחדים או ייחודיות יתמזג בה. לנוכח דעה זאת, איני נחשפתי באמת למסגרת חינוכית מכילה, אלא דווקא אנשי הוראה בודדים שאוכל להעיד כי הם מכילים. שאלה למחשבה- כיצד ניתן להכיל אדם עם צרכים מיוחדים, אם ערך הרעות, ההכלה וקבלת האחר במסגרות חינוך רגילות לא מתרחש באמת.
2. אנשי חינוך והוראה במסגרות משלבות, נדרשים לצאת מהחשיבה המקבעת הראשונית כי קיים הבדל בין התלמידים, אלא דווקא לצאת מנוקדת השוויון בכדי שהשילוב וההכלה יוכלו להתממש באופן אותנטי ומלא (התבוננות רחבה). בהמשך, מבחינת גישה פדגוגית, יש לאמץ את שיטת ההוראה הדיפרנציאלית, כאשר מהותה הינו לתת מענה לצרכיו של התלמיד על פי יכולותיו הקוגניטיביות, מיומנויות הלמידה והכישורים החברתיים.
3. בסעיף היתרונות והחסרונות אבקש להתייחס מבחינה פורמלית על יתרונות השילוב כאלה שנועדו לסייע לאנשים עם צרכים מיוחדים להשתייך לחברה עד כמה שאפשר ולעבור סוג של תהליך "נורמליזציה". מנגד, החברה בבסיסה אינה מקבלת את האחר, את השונה, ומנסה לשמור על נורמות מסוימות ולא לחרוג מהן, כל ניסיון לערער אותן גובל בניכור, חוסר סבלנות ופגיעה באוכלוסייה המשולבת.
4. הגישה שלי היא כי בסופו של דבר לכל תלמיד יש נקודות חוזק ונקודות חולשה. ראשית עלי לזהות את חוזקותיו של התלמיד ולהגדיר כי זוהי נקודת ההתחלה. בהמשך, עליי לזהות את יכולותיו החברתיות, כישוריו הלימודיים לצד הקשיים שלו, ולבסוף לבנות תוכנית חינוכית- לימודית מותאמת בכדי לצמצם, לקדם ולפתח אותו.
- האתגרים שיעמדו ברשותי הינם מתרכזים בעיקר בריבוי השלבים שעליי לבצע בייחוד אם מדובר בכיתה המונה מספר רב של תלמידים.
-החוזקות מתמקדות בעיקר בהיבט המנטלי והגישה כי תחום ההוראה והחינוך מיועד לאנשים הרואים בעבודה זו שליחות ואחריות רבה לעיצוב דור העתיד. כלומר, השקעה, מאמץ, חשיבה, סבלנות מהווים עקרונות מנחים, ולכן לא תהיה בעיה לעמוד "בעומס" וב"ריבוי" העבודה.

# data[].attributes.body
.1מה אתם חושבים על בתי הספר המכילים? האם יצא לכם לפגוש בית ספר כזה?
לפי דעתי לבתי ספר מכילים יש יתרונות אשר מסייעים לתלמיד השונה להרגיש חלק מהחברה, אני אישית לא מכירה בית ספר מכיל, בית ספר מכיל מפגיש בין התלמידים ונותן הזדמנויות לתלמידים.

.2אילו כלים מורים בכיתות משלבות צריכים שיהיו להם? מהם היתרונות והחסרונות בשילוב לדעתכן?
הכלים שהמורות צריכות הן סייעות צמודות, הכוונה מגורם מוסמך וסיוע מצד הצוות הבית ספרי כמו היועצת והמנהלת.
יתרונות- התלמיד מרגיש חלק מהחברה ונותנים לו הזדמנות שווה כמו לתלמיד הרגיל.
חסרונות- התלמיד "האחר" ברמה נמוכה מבחינת לימודית מה שיכול ליצור חוסר סבלנות כלפיו מצד הכיתה.

.3תיאור מקרה- נכנסתם לחנך בכיתה שמשלבת תלמיד או תלמידים מהחינוך המיוחד, איך תפעלו? מהם לדעתכם האתגרים והחוזקות שיעמדו בפינכם?
אלמד עליו לפני כן ואבין את הבעיות שלו וכיצד מטפלים בהם בעזרת היועצת, האתגרים שיעמדו בפניי הם גם לעמוד מול כיתה שלמה וגם להתמודד עם תלמיד אחד שיכול להרוס לכל התלמידים את השיעור.

# data[].attributes.body
1. כנראה שהדעה שלי לא תהיה פופולרית במיוחד, החברה שלנו לא אוהבת להתערבב ומעדיפה לחיות עם אנשים שדומים לה אם מבחינת דת, רמה סוציואקונומית וכדומה, בגלל זה יוזמה כזו לא יכולה לצאת בפועל. אני חושבת שזו סוג של אוטופיה ותמימות לחשוב שכל בתי הספר בארץ יכולים להיות כאלה. בבית הספר בו אני מתנסה- בית ספר הגליל בתל אביב משלב כיתות חינוך מיוחד בתוך בית ספר של חינוך רגיל. אינני מכירה בית ספר שבו משלבים את תלמדי החינוך המיוחד בכיתות החינוך הרגיל.
2. אנשים שמלמדים בבית ספר מסוג זה צריכים להיות יוצאי דופן, אופטימיים מאוד, מכילים, לא מתרגשים בקלות. הכלים שיעזרו למורים בבתי ספר כאלו הוא כוח אדם נוסף, מורה שמלמדת בכיתה של 30 תלמידים ומעלה לא יכולה ללמד בצורה שמתאימה לסוגי התלמידים השונים בכיתתה.
חסרונות יכולים להתבטא בכמות ובקצב החומר שמלמדים בכיתה, כי יש צורך להתאים את הלמידה למגוון תלמידים.
יתרונות יכולים להתבטא בהיכרות עם אוכלוסייה מיוחדת, שהרי היא חלק מהחברה שלנו.
3. האתגרים שיעמדו כנגד עיני הם שילוב התלמידים בצורה הטבעית ביותר ולדרוש קבלה אמתית מצד תלמידי החינוך הרגיל. החוזקה שלי היא היכולת להכיל, מה שיגרום לשני הצדדים של התלמידים להרגיש בנוח יותר ולשתף בקושי שלהם.

# data[].attributes.body
1. אני מכירה בתי ספר כאלה. אני חושבת שמצב אחד הם יוצרים מפגש בין החינוך הרגיל לבין החינוך המיוחד אבל אני חושבת שבתי ספר כאלה צריכים לתת למורים המלמדים שם כלים להתמודדות עם כלל התלמידים.
2. מורים בכיתות משלבות לדעתי צריכים להיחשף לכמה שיותר דרכי הוראה שונות ומגוונות, לשלב משחקים בלמידה ולהגיע לעולמו של הילד. לדעתי בשילוב החיסרון השמעותי ביותר הוא העניין שהילד לר מצליח לקבל את מלוא תשומת הלב וההכלה שאליה הוא זקוק ואני מאוד מבינה למה. מורה אחת על שלושים תלמידים לא תלמיד צורך אחר, נורא קשה לתת לתלמיד עם צרכים מיוחדים את מלוא תשומת הלב וההכלה. היתרון בכך הוא שהוא מרגיש כמו כולם, הוא לא מרגיש חריג או אחר ביחס לבני גילו.
3. אני לא חושבת שאחנך כיתה משלבת, אבל לו הייתי מחנכת הייתי רוצה לתת לו את ההרגשה שאפשר לגשר על הפערים, הייתי רוצה לתת לו את כל מה שהוא צריך כדי להיות חלק מקבוצת השווים.

# data[].attributes.body
1. אני חושבת בתי הספר המכילים מאפשרות צמיחה והתפתחות של כולם ומגוון אנושי שהוא הנכון ביותר לחיים בריאים ולחברה בריאה. כן יצא לי לפגוש בית ספר כזה, אבל לפי מה שראיתי בסרטון ומה ראיתי בבית ספר עצמו יש הבדל משמעותי מבחינת ארגון כיתות, פינות ישיבה לתלמידים, מבחינתי בית ספר מכיל צריך לקחת אחריות מלאה להתחשב בכל התלמידים ולספק להם אווירה הכי נוחה והכי מלמדת שיכולה להיות.
2. כלים שצריכים להיות למורים -  בסיוע של מורה נוספת בכיתה.
עבודה בקבוצות וברמות בכיתה ותוך מתן עזרה למתקשים.
התאמת תוכניות לימודים דיפרנציאליות.
יתרונות -  לתלמיד המשולב יש סיכוי להתקדם יותר בלימודים ולהסתגל ביתר קלות לחברה.
תלמידי הכיתה הרגילים נחשפים לשונות ולומדים להכיר ולקבל את השונה.
חסרונות - יש  חשש מפגיעה ברמת הלימודים של כל הכיתה ושל התלמיד המשולב במידה ולא יקבל די עזרה ותמיכה.
יש  חשש שהילד בעל הצרכים המיוחדים יתקשה להשתלב בחברה, יחוש דחוי או יחשוב שלשונות שלו תהיה בולטות יתר בכיתה הרגילה.
3. קודם כל אתייחס לכולם כשווים, כי כולם אותו דבר באים ללמוד ולקבל את עזרתנו כמורים, אבהיר בפני כולם שאנחנו דומים ושכל אחד מאתנו הוא מיוחד.
חוזקות - לראות את הכיתה משתלבת בצורה מדהימה יחד, ופועלת כמו שצריך מראים אכפתיות כלפי החברים, דואגים אחד לשני.
אתגרים - הוא לגרות לתלמידים לקבל את האחר, ואם יקרה דבר בכיתה שמראה שהתלמידים עדיין יש להם תחושות שונות לגבי חבריהם זה יעליב אותי מאוד.

# data[].attributes.body
1 כולי תקווה שבתי ספר מהסווג הזה יצאו לפועל ויומשו.
בביהס בו אני עושה סטאז אכן יש תלמידים מהכיתה הקטנה שמצטרפים לשאר הכיתות בשיעורים מסוימים.
2. המורות צריכות דרכים להוראה מותאמת. כיצד עושים זאת בשטח. המורות צריכות לקבל דוגמאות לשיעורים מסוג כזה.
היתרון - תחושת מסוגלות לתלמידים המתקשים.
חיסרון - אפשרות לירידה בקצב ההתקדמות והלמידה של התלמידים ללא הקשיים.

3. אני זקוקה לכלים רבים על מנת לבצע למידה משלבת באופן מיטבי. האתגרים יהיו רבים שכן יש צורך גם לגבש את הכיתה גם להיענות לפניות ההורים.
וגם לדאוג כל הזמן לתלמידים המתקשים.

# data[].attributes.headline
שובל סיתאלכיל 

# data[].attributes.subject
שובל סיתאלכיל 

# data[].attributes.body
1. בתי הספר המכילים מהווים נקודת מפגש בין אוכלוסית החנ״מ לבין אוכלוסיית הח״ר. מפגש זה מהווה דבר חיובי מאחר שהתלמידים כבר מגיל צעיר לומדים כיצד לחיות בשילוב ולא בנפרד.
בית הספר שהתנסיתי בו בשנה שעברה הכיל כיתות חנ״מ וכיתות ח״ר.

2. הכלים שמורות בכיתות משלבות צריכות שיהיו להם הם; כלים חברתיים- כיצד לשלב את התלמידים מבחינה חברתית, כלים להתמודדויות עם רגשות שעולים (תסכול, עצב, שמחה), כלים פדגוגיים- התאמת נושאי הלימוד והנגשתם במידת הצורך.
היתרונות בשילוב הינם: התלמידים לומדים מגיל צעיר כיצד זה לחיות בשילוב והכלה.
החסרונות: גם כאשר משלבים בין חנ״מ לח״ר בבית הספר עדיין קיימת איזו שהיא הפרדה מבחינת המבנים. דבר אשר מדגיש את השונות.

3. האתגרים שיעמדו בעבודתי כמשלבת הינם להיות רגישה כלפי צרכי ורגשות התלמיד שנאלץ לעמוד בקצב של כולם, לשים לב לתת לו את העצמאות במה שיכול להתמודד לבד, לא להפוך אותו באופן אוטומטי לפאסיבי.

# data[].attributes.body
1.  בעייני כל בתי הספר צריכים להיות מכילים לא רק על הנייר אלא גם להעביר את הצוות החינוכי הכשרה.
יצא לי להתנסות בבתי ספר מכילים אך לא תמיד בתי הספר התנהגו כך והמורות ראו בזה כ"עול" לכן חשוב מאוד להעביר הכשרה מיוחדת לכל המורות בבתי הספר.
2. הכלים של המורים קודם כל להעביר הכשרה/השתלמות בנושא כדי שהצוות ייערך לזה ויהיה יותר רגיש אני חושבת שהכלי הכי חשוב הוא קודם כל רגישות כיוון שמורה עם 30 תלמידים לפעמים זה מתפספס ולכן צריך לתת כלים כמו הוראה מתקנת, למידה דיפרנציאלית, להיות בקשר עם המורת שילוב, להתאים את הצרכים של הילדים. היתרונות קודם כל להעביר מסר שכולנו שווים התלמידים האלה הופכים להיות בוגרים וזה אחרת שהם גדלים עם 'ילד מיוחד' כי מבחינתם הוא לא מיוחד תלוי כמובן בראייה של המורה גם. יתרון ילד שהוא מיוחד הילדים בכיתה עלולים לא להבין אותו והוא יכול להיות מוקד להצקות לכן צריך מורה עם ידע רב, רגישות והכלה כדי לתווך לילדים.

3. קודם כל שואבת ידע מההורים, מהמסגרת שלמד קודם ואז פותחת דף חדש. שואלת מה הצרכים של הילד מנהלת שיחות לפחות פעם פעמיים בשבוע אישיות עוזרת לו באתגרים חברתיים אם יש ובאתגרים לימודיים באמצעות תיווך. האתגרים: אם אראה עלבון מצד הילדים כלפיי הילד יהיה לי קשה. חוזקות: רגישות כלפי הילד אכפתיות וכלים להתמודדות.

# data[].attributes.body
1. יצא לי לפגוש בתי ספר ששילבו תלמידים או כיתות של חינוך מיוחד בתוך בית הספר שנחשב "רגיל". אני חושבת שכל עוד נותנים משאבים מספיקים ותלמידי החינוך המיוחד, בתי הספר המכילים הם משמעותיים מאוד גם לתמידי החינוך המיוחד שזוכים להתערבבות בחברה שמשקפת את החברה בחיים האמיתיים וגם לתמידי החינוך הרגיל שזוכים לשיעור בכישורי חיים של קבלת השונה וחשיפה למגוון האנשים שיש בעולם וההבנה שאם יש שוני לא צריך להתרחק ממנו והוא לא בהכרח רע או מזיק. בתי ספר מכילים תורמים ליצירת חברה בעלת תפיסה חברתית מכילה והדדית יותר, שבוגריו בעתיד יוכל יותר לשלב וליצור הזדמנויות הוגנות בפן המקצועי והחברתי גם למגוון רמות המסוגלות של החינוך המיוחד מכיוון שבסיס התפיסה שגם בעלי מוגבלויות או קשיים צריכים להיות כחלק המחברה ולא בשוליה השתרשה בהם מגיל צעיר.

2. הכלים שמורות בכיתות משלבות צריכות שיהיו להן הם: סייעת- שלא תהייה רק מורה אחת בכיתה שיהיה עוד גורם שיכול לספק את רווחת התלמידים תוך כדי שהמורה מלמדת, משאבים ליצירת חומרים למידה מגוונים כמו מחשב, מדפסת, חומרי יצירה, פינת ישיבה משוחררת לרוגע בכיתה כמו פוף או ספה ויתר על כן, אפשרות לזמן עבודה או שיחות באופן פרטני עם התלמידים כדי לחזק ולקדם אותם בפן הנפשי ובפן הלימודי. לדעתי, היתרונות בשילוב הם יצירת ערבות הדדית בין סגנונות מגוונים של תלמידים, תמיכה בשונה והכלתו כחלק מהחברה בשיווין ובכבוד. החסרונות בשילוב הם שלעיתים יש חוסר משאבים של המערכת להתמודד עם כל צרכי החינוך המיוחד וישנם מקרים שתלמידי החינוך מיוחד לא רוצים או מסוגלים להשתלב בחינוך הרגיל מכיוון שהם צריכים את השיח והסביבה שתומכת בהם ומדברת איתם באותה השפה באופן תמידי שמותאמת להם בכל עת ובכל מקום שיהיו בו בבית הספר.

3. אפעל בדרך שאדע אני אעשה את כל מאמציי שיהיו לתלמיד/ים את המשאבים הדרושים להם כדי שישתלבו בצורה מיטבית, אערוך שיחה אישית איתו, עם הוריו ואראה אלו דברים צריך להכין מראש לפעילויות מסוימות בבית הספר ובנוסף אפעל שהכיתה תקבל אותו/ם באופן מכיל ושיווני. לדעתי האתגרים שיעמדו בפניי הם עמידה במשאבים שהייתי רוצה לספק לתלמיד/ים כדי שירגישו שייכים לכיתה ללא שונות שמשפיעה על הפוטנציאל שלהם, לעומת המשאבים שהמערכת נותנת. החוזקות שיעמדו בפניי הם כוח הרצון והשאיפה לגרום להם להרגיש כתלמידים רגילים (שהם פה כי פה זה מקומם בזכות יכולותיהם ולא בחסד) אפילו שהם צריכים יותר עזרה או תיווך.

# data[].attributes.body
1. אני חושבת שבתי ספר מכילים הם יוזמה מבורכת אשר תורמת לשני הצדדים כאחד, ומעניק חשיפה וידע לציבור על אנשים עם מוגבלות ומעודדים לקבלתם בחברה על ידי חיבור ונתינת אפשרות להסתכל ולהכיר מקרוב כחלק מקבוצת השווים.
אכן יצא לי לפגוש כמה בתי ספר משלבים, עבדתי בשני בתי ספר בהם תלמידים עם מוגבלות היו משולבים בכיתה רגילה והילדים היו מקבלים ואף דואגים לתלמידים המשולבים מכיוון שהרגישו כי הם חלק מהם, מקבוצה.
2. הכלים הנדרשים למורים הם הכרת סוגי לקויות/מוגבלויות וידע כיצד לגשת ולהתנהג עם התלמיד תוך התחשבות במגבלה שלו.
החסרונות בשילוב הם הפערים בין התלמידים וחוסר שעות פרטניות שמקבלים התלמידים המשולבים במסגרות רגילות בניגוד למסגרות החינוך המיוחד.
ההיתרונות הם יחס שווה לכל אדם, קבלה בחברה, מודעות וכדומה.
3. כמורה אתנהג באופן שווה לכל התלמידים, אדע להתייחס ולענות לצורכי התלמיד המשולב בכיתתי ואדאג לשיוויון וקבלתו בחברה.

# data[].attributes.body
1. אני חושבת שבתי ספר מכילים עושים עבודת קודש, כיוון שהם מאפשרים לתלמידים בעלי צרכים מיוחדים להשתלב יחד עם תלמידים מהמסגרות הרגילות ובנוסף להתפתח וליצור קשרים בניגוד להפרדה שהייתה לפני כן. יתר על כן, אני חושבת שבתי ספר אלו יוצרים שינוי תודעתי, שהרווח הוא של כלל התלמידים ובעיקר של התלמידים מהמסגרות הרגילות. יצא לי לפגוש בתי ספר כאלו ובמיוחד בבית הספר שבו אני מתנסה כיום.
2. מורים בכיתות משלבות צריכים שיהיו להם ידע והכשרה מקצועית עם תלמידים אלו על מנת שידעו כיצד להתמודד באופן ראוי ונכון עם צורכיהם.
היתרונות בשילוב הוא שהתלמידים מהחינוך הרגיל מרוויחים בכך שהם לומדים להכיר את השונה, להכיל ולומדים כיצד לשלב אותם במהלך יום הלימודים ובעתיד בחברה בה אנו חיים. החסרונות הן שישנם הורים מהחינוך הרגיל שלא רואים את הכיתות המשולבות בעין יפה וחוששים שזה יעכב את הילד שלהם.
3. במידה ואחנך בכיתה המשלבת תלמיד מהחינוך המיוחד אתן לו הרגשה, שהוא כמו שאר התלמידים ואשתדל לא לתת לו "יחס מיוחד" מול שאר הכיתה על מנת לתת לו הרגשה שאיני מבדילה אותו, אלא מתייחסת אליו כשווה. האתגרים שיעמדו אלו הידע וההכשרה המקצועית והחוזקות שיעמדו בפני הן הרצון לשלב ולטפח אותו מבחינה לימודית, רגשית וחברתית.

# data[].attributes.body
1. בעיניי, בתי הספר המכילים זוהי יוזמה מדהימה וחינוכית שעיקרה היא קבלת השונה והאחר מבלי שירגיש שהוא חריג מהחברה, אלא לתת לו את התחושה שהוא שווה בין שווים. טרם יצא לי לפגוש בית ספר כזה, אך מצפייה מהסרטון המצורף, ניכר כי ישנה תרומה ענקית לאותם התלמידים הלומדים בשיטת הוראה ייחודית ומגוונת.
2. הכלים הינם גיוון דרכי ההוראה, כגון למידה הכוללת מרחבי למידה מותאמים, נגישות לכלל תלמידי הכיתה, ובניה של יחידות הוראה המותאמות לכלל התלמידים בהתחשב בכך שלכל תלמיד יש צורך מיוחד ודרך מתאימה להבין את הנלמד. היתרונות העולים בשילוב של תלמידים מהחינוך המיוחד בכיתות הרגילות שאכן תתקיים קבלת השונה מצד התלמידים במידה והמורה תכוון לכך מלחתחילה ותיתן משמעות לדבר זה. החסרונות הם שיתכן שתלמידים מהחינוך המיוחד יתקשו להבין את הנלמד בדרך מסויימת ודבר זה עלול לקב את הקצב הלימודי של כלל תלמידי הכיתה.
3. במידה ואכנס לחנך כיתה שמשלבת תלמידים מהחינוך המיוחד, ראשית אבהיר לתלמידי הכיתה כי אין שוני ביניהם ויש לנהוג בכבוד כלפי אותם תלמידים שפשוט צריכים הכוונה וסיוע מוגבר. האתגר הוא להביא את כלל התלמידים להבנה שיש לקבל את האחר, לנהוג בו בכבוד ולהתייחס אליו כשווה בין שווים. החוזקות הם כתוצאה של פעולות התלמידים שפעלו על מנת לשלב את אותם התלמידים במהלך השיעורים, ההפסקות בפעילויות השונות.

# data[].attributes.headline
יסמין ישר-אל

# data[].attributes.subject
יסמין ישר-אל

# data[].attributes.body
1. בעיניי ביתי הספר מכילים נותנים הזדמנות אמיתית לתלמידים עם צרכים מיוחדים להשתלב בחברה ובלימודים וכך לקדם אותם מבחינה חברתית-לימודית-רגשית. תלמידים באוכלוסיות החינוך מיוחד זקוקים להשתלבות בחברה וכן התלמידים מהחינוך הרגיל מקבלים ערכים של סובלנות וקבלת השונה כתוצאה מהשילוב.
2. מורים אשר משלבים תלמידים צריכים בראש ובראשונה להתאים את דרכי ההוראה שלהם לתלמיד המיוחד במקביל להוראה הכיתתית שלהם. הם חייבים להיות בעיניי מכילים וקשובים לצרכים השונים שמתעוררים אצל התלמיד המשולב ולקחת אותם בחשבון בהוראה ובלמידה.
היתרון בשילוב הוא הזדמנות טובה לחנך את החברה לסובלנות ולהכרת השונה. החיסרון בשילוב לדעתי הוא שיש פעמים שהתלמיד עם הצרכים המיוחדים לא מקבל את כל היחס והמשאבים שהוא זקוק להם מבחינת הלקות שלו.
3. במידה ואחנך כיתה עם תלמיד משולב אשתדל מאוד לתת ולספק לו את כל הדברים שהוא זקוק להם מבחינה לימודית-רגשית-חברתית. אתאים את דרך ההוראה שלי לצרכים המשתנים שלו ואדאג שירגיש חלק אינטגרלי מהכיתה.

# data[].attributes.headline
אחרי צפייה בסרטונים- ענו על השאלות

# data[].attributes.subject
אחרי צפייה בסרטונים- ענו על השאלות

# data[].attributes.body
1. מה אתם חושבים על בתי הספר המכילים? האם יצא לכם לפגוש בית ספר כזה?

2. אילו כלים מורים בכיתות משלבות צריכים שיהיו להם?לדעתכם מהם היתרונות והחסרונות בשילוב ?

3. תיאור מקרה- נכנסתם לחנך בכיתה שמשלבת תלמיד או תלמידים מהחינוך המיוחד, איך תפעלו? מהם לדעתכם האתגרים והחוזקות שיעמדו בפניכם?